钦定古今图书集成/明伦汇编/氏族典/第281卷 > 《廖用贤尚友录》 > 汪作砺
## 钦定古今图书集成/明伦汇编/氏族典/第281卷 > 《廖用贤尚友录》 > 汪作砺

按《万姓统谱》作砺，字必成，黟人，枢密勃长子。少有声
场屋，预乡荐，入太学，补承务郎，授浙西仓，属江右帅
幕，主管临安府城北右厢。乾道初元，岁歉，朝廷录救
荒之功，主奉常簿。乾道五年，子义荣、义端同登第，作
砺知桐川，陛辞曲谢，子侄辈俱叨赐第。玉音褒谕云：
“皆是卿子，足见义方之训。”守延平，秩满入对，除提举
湖南常平茶盐，就除提点湖北刑狱。乞祠，终于家，年
七十三。